Diari Oficial de la Generalitat Valenciana


Sumari del DOGV 5112, del 11-10-2005 (2005/11454)

RESOLUCIÓ de 26 de juliol de 2005, del conseller d'Economia, Hisenda i Ocupació, per la qual s'autoritza determinada generació de crèdits en el pressupost del Servef, capítol IV, «Transferències corrents», del subprograma 322.51, Foment d'Ocupació, per un import de cinc milions d'euros (5.000.000,00 €). Exp. modif. 31.019/2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/11908


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 26 de juliol de 2005, del conseller d'Economia, Hisenda i Ocupació, per la qual s'autoritza determinada generació de crèdits en el pressupost del Servef, capítol IV, «Transferències corrents», del subprograma 322.51, Foment d'Ocupació, per un import de cinc milions d'euros (5.000.000,00 €). Exp. modif. 31.019/2005. [2005/A11004]
  
Com a conseqüència de les gelades que s'escaigueren durant els mesos de gener, febrer i març de 2005 a la Comunitat Valenciana, es van produir elevats danys materials que van incidir de forma directa en l'ocupació.
  
Per mitjà del Decret 22/2005, de 4 de febrer, de la Generalitat Valenciana, es van establir determinades ajudes per a pal·liar els danys que s'havien produït, entre les quals s'incloïa el finançament de projectes que suposaren la contractació de personal treballador desocupat als municipis més afectats per la pèrdua d'activitat com a conseqüència d'aquestes gelades.
  
Per finançar aquestes ajudes, per Acord de 20 maig de 2005, del Consell de la Generalitat Valenciana, s'autoritza un increment en la dotació dels fons propis no condicionats de la línia X4437, «Finançament operacions corrents del Servef», per un import de 5.000.000,00 d'euros.
  
Amb l'objecte de convocar i gestionar aquestes ajudes, es proposa incrementar la dotació de la línia genèrica T2941, «Ocupació pública amb corporacions locals, PAMER, Salari Jove i comarques d'interior», del capítol IV, «Transferències corrents», del subprograma 322.51, Foment d'Ocupació, en 5.000.000,00 euros, atés que l'activitat que cal finançar s'ajusta a la descripció i la finalitat de la línia de subvenció.
  
Per tot això, vista la proposta de la directora general del Servef, l'informe favorable de la intervenció delegada en el Servef de data 6 de juny de 2005 i l'informe favorable de la Direcció General de Pressupostos i Despeses, i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; els articles 17 i 19 de la Llei 14/2004, de 29 de desembre, de Pressupostos de la Generalitat Valenciana per a l'exercici 2005, i l'article 13 de l'Ordre de 22 de març de 2005, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per a 2004, resolc:
  
Primer
  
Autoritzar l'increment del pressupost d'ingressos del Servef en 5.000.000 d'euros en l'aplicació pressupostària 13.28.61.1727.8694.39339.
  
Segon
  
Autoritzar l'increment del pressupost de despeses del Servef tot augmentant la dotació la línia genèrica T2941, «Ocupació pública amb corporacions locals, PAMER, Salari Jove i comarques d'interior», del capítol IV del subprograma 322.51, Foment d'Ocupació, en 5.000.000 d'euros.
  
València, 26 de juliol de 2005.- El conseller d'Economia, Hisenda i Ocupació: Gerardo Camps Devesa.